L’IES Pere Boïl de Manises, primer centre de la Comunitat Valenciana amb el segell d’excel·lència EFQM nivel +300
07 de febrer de 2025

· Un dels objectius de l’aula ATECA és recolzar l’ensenyament presencial amb plataformes virtuals

Manises, 7 de febrer de 2025-. L’IES Pere Boïl de Manises ha sigut reconegut pel Ministeri per la Transformació Digital i de la Funció Pública amb el prestigiós segell d’excel·lència EFQM nivel +300 i així ha aconseguit ser el primer centre de la Comunitat Valenciana en obtindre'l. Aquesta distinció reflecteix el compromís de l’IES i del seu professorat amb la millora contínua i l'excel·lència en l'educació pública i de qualitat.

Anteriorment, l’any 2021, aquest institut va ser nomenat Centre d'Excel·lència en els cicles de Comerç Internacional i de Transport i Logística per la Conselleria d'Educació, la qual cosa li va permetre ser reconegut com a centre de referència a la Comunitat Valenciana en aquestes especialitats.

L’any 2023, el Centre d'Innovació Digital Avançat de la Formació Professional (FP) de la Comunitat Valenciana va seleccionar un projecte de realitat immersiva de l’IES Pere Boïl com a un dels més innovadors.

Aquest centre també destaca per tindre l'aula ATECA, un espai de tecnologia aplicada que simula entorns de treball mitjançant simuladors i altres elements tecnològics, com ara ulleres de realitat immersiva, pissarres digitals i mobiliari empresarial.

A més, l’IES Pere Boïl pertany a la xarxa NOVIGI, amb el pla de QUALITAS, INNOVATEC i EMPREN, la qual cosa els ha permés rebre el guardó del “Bunyol d’Or”, un reconeixement que atorga la Conselleria d’Educació per la implicació amb l’educació de Formació Professional.

D’aquesta manera, l’esforç i el treball de l’equip directiu i el professorat de l’IES Pere Boïl ha fet possible aconseguir nombrosos reconeixements oficials en diversos projectes.